BUCSÚ A CÉLUNKTÓL!

Csapatunk a REAC Futball csapata az NB III-ért folytatott harcban sajnos elbukott. Sárváron drámai mérkőzésen veszítettünk. Az első hazai mérkőzésen 0:0-s döntetlent játszottunk. Ennek ellenére is úgy gondoltuk, hogy Sárváron is képesek leszünk kiharcolni a feljutást. A mérkőzés koreográfiája gyakorlatilag ugyanaz volt, mint a hazai pályánkon, mezőnyfölényben voltunk, és a pár kidolgozott helyzeteinket igaz az nem volt sok, azokat most is módszeresen kihagytuk. Ez megbosszulta magát. Az első félidőben rögtön magunkhoz ragadtuk a kezdeményezést és bizony az ellenfél kapusának két-három alakalommal bravúrosan védeni kellett. Az első negyedóra végén azonban az ellenfelünk is kihagyott egy nagy gólszerzési lehetőséget, de ezután sem éreztük, hogy probléma lehet. A gól, amely nagy valószínűséggel a továbbjutásunkat jelentette volna azonban csak nem akart megszületni. Ellenfelünk nyugodtan leírhatom a 75. perc környékén teljesen elfogyott erejével és bizony a mérkőzés e szakaszában lezárhattuk volna a továbbjutást. Csak védekeztek, húzták az időt, tördelték a játékot. Hosszabbítás következett. Az ellenfelünk továbbra is a védekezésre koncentrált, főleg azután, hogy a hosszabbításban kiállítottak tőlük egy játékost. Több meccs labdánk is volt Papp Krisztián lövése gólt érdemelt volna, már mindenki benn látta azonban szinte súrolva a kapufát mellé ment. Aztán Kasza Dani 6 méterről a kapust találta el. És jött az, ami a játék képében nem volt benn. Az ellenfél gólt szerzett. Négy perccel a hosszabbítás vége előtt amikor már azon kezdtünk tanakodni, hogy kik fogják rúgni a 11-seket, szöglethez jutott ellenfelünk. Az elalvó védőink között az ellenfél játékosa 8 méterről laposan a bal sarokba helyezett. Döbbenet, elkeseredettség, csalódás lett a társunk. A maradék 3 percben mindent megpróbáltunk, de az eredmény már nem változott. A két mérkőzés összképe alapján ebben a párharcban nem voltunk rosszabbak, mint ellenfelünk. Nyolc komoly helyzetünk volt, az ellenfélnek négy, de a labdarúgást gólra játszák. Mégsem mondhatjuk azt, hogy teljesen érdemtelen a Sárvár továbbjutása mert mi 210 perc alatt sem tudtunk gólt rúgni. A szezonunk így nyugodtan leírhatom kudarccal végződött, hisz nem értük el alapvető célunkat az NB III-ba való feljutást. Ez az eredményt elhomályosítja majdnem egyéves munkánkat, a bajnoki címet, a Budapest Kupa győzelmet. Azon természetesen lehet vitatkozni, mint ahogy páran még este meg is jegyeztétek nekem, hogy igazságos ez a feljutási rendszer vagy nem? Sokan gondolhatjátok, hogy azért írom e sorokat mert savanyú a szőlő, de azt látni kell, hogy hiába vagy bajnok teszel bele az egész éves munkádba pénzt, energiát, ha van egy rossz heted, van egy rossz mérkőzésed . Szerintem a Szövetségnek azt is át kell gondolni, hogy szinte szerencse alapon is fel lehet jutni az NB III-ba és a feljutás rendszerét még az is befolyásolja, hogy a megyei bajnokságok győztesei hány %-ot érnek el az adott bajnokságban. Természetesen senkit nem megbántva, de azt gondolom, hogy a 20 megyei bajnok közül e %-os ranglista alapján a mi 90%-kal csak a 11. tudtunk lenni az szerintem nem reális nem tükrözi tudásod erejét. Nekünk Budapesten 30 mérkőzést kellett játszanunk, vannak olyan megyék, ahol sokkal kevesebb csapat indul és bizony természetesen ez a vélemény szubjektív a bajnokság színvonala is sokkal gyengébb. Én úgy gondolom, hogy bizony átnézve a feljutási tabellát vannak olyan csapatok, akik nálunk nagy valószínűséggel gyengébb játékerőt képviselnek. Szomorúak vagyunk, csalódottságunk óriási.

Szeretném azért megköszönni kitartó szurkolóinknak, hogy végig velünk voltak és bizony Sárvárra is sokan elkísértek minket.

A csapat jövőjéről!? Őszintén szólva erre az opcióra nem is készültünk fel, mi csak abban gondolkodtunk, hogy azonnal visszajutunk az NB III-as mezőnybe. Így a jövőnk, lehetőségeink finom szólva is képlékenyek.

Hajrá REAC!

Kiss István György